може да окажат влияние върху избора на държава аналог, тъй като биха могли да повлияят на цените и разходите на вътрешния пазар на производителите от държавата аналог за производство и продажба на сходния продукт. Поради това беше разумно да се избере държава аналог, където тези фактори са сравними с наблюдаваните в разглежданата непазарна икономика. Тези съображения повече не са релевантни за прилагането на член 2, параграф 6а. Това е така, защото съгласно член 2, параграф 6а нормалната стойност се основава на производствените фактори на разследваните производители износители. Представителната референтна държава се използва единствено за получаване на данни, при които няма нарушения, за да се изчислят производствените фактори, в конкретния случай на разследваните китайски производители износители.
 (284)
 Без да се засяга горепосоченото, Комисията отбеляза следното.
 (285)
 Във връзка с твърдението относно ръководството за жалбоподателите се отбелязва, че целият посочен от Connect Com текст представлява обяснително ръководство за жалбоподателите, което не е правно обвързващо и единствената му цел е да предоставя общи съвети (128). Нещо повече ръководството е предназначено само да предоставя насоки за жалбоподателите на етапа на подаване на жалбата и не обхваща етапа на разследването, за което е твърдението на тази страна. Във всеки случай Комисията отбелязва, че цитираният текст е резултат от недоглеждане в предходна версия относно избора на държава аналог съгласно предишната редакция на член 2, параграф 7 и че междувременно ръководството е преработено (129). Поради това твърдението беше отхвърлено.
 (286)
 Що се отнася до твърдението относно достъпа до суровини, то е погрешно и изцяло спекулативно. Според съобщените данни от GTA дружествата в Аржентина внасят стъклени влакна, арамид или полиетилен в значителни обеми. Освен това Connect Com не представи никакви доказателства за твърденията за сложен и скъп начин, по който аржентинските дружества внасят тези суровини. Поради това твърдението беше отхвърлено.
 (287)
 Освен това Connect Com погрешно твърди, че Комисията е изключила Колумбия, Малайзия, Сърбия и Южна Африка като възможни представителни държави въз основа на направения в първата бележка анализ на данните за вноса на 6-цифрено ниво, докато за Аржентина е извършила анализ на 8-цифрено ниво.
 (288)
 Както беше обяснено в съображение 238, Комисията не счете Колумбия, Малайзия, Сърбия и Южна Африка за подходящи представителни държави, тъй като не намери налична информация за разследвания период относно финансовите данни за производители в тези държави. Следователно не е извършен анализ на данните за вноса. Поради това твърдението беше отхвърлено.
 (289)
 Connect Com също така заяви, че Комисията не може да изключи Бразилия въз основа на факта, че голяма част от плакираната с алуминий стоманена тел е била внесена от Китай, тъй като тя не е подходяща суровина, която би била необходима за производството на КОВ, и че ако това решение се основава на обема на вноса от Китай на незначителни производствени фактори, тогава Аржентина също следва да бъде отхвърлена като представителна държава, тъй като във връзка с други незначителни производствени фактори, като например тел от алуминиева сплав и алуминиеви пръти, Аржентина внася значителни обеми от Китай.
 (290)
 Connect Com е разбрало неправилно причините, поради които Комисията не счита Бразилия за подходяща